SilverStripe

SilverStripe er et gratis åpen kildekode publiseringsverktøy (Content Management System, CMS) og et rammeverk (CMF) for å lage og vedlikeholde nettsteder og webapplikasjoner. Silverstripe har et webbasert administrasjonspanel med WYSIWYG editor hvor brukerne kan gjøre endringer på nettstedet.
Den distribueres under BSD lisensen, er skrevet i programmerinsspråket PHP. En online demo-versjon er tilgjengelig som en interaktiv demo, i tillegg til dokumentasjon både for CMS brukere og webutviklere .

 Programvare design 
Silverstripe skiller mellom rollene til innholdsforfattere (som tilbys et rikt web-basert brukgergrensesnitt uten teknisk sjargong) og webdesignere/utviklere (som skriver kode: HTML, CSS, JavaScript og PHP). Dette skjuler kompleksitet for innholdsforfattere, og gir fleksibilitet for utviklere.Silverstripe-CMS Our philosophy , Besøkt 07.11.2013. 
Kjernen i Silverstripe er Silverstripe Framework, og er som resten av plattformen skrevet i PHP (5.3). Sapphire gir utviklere mulighet for å bygge og utvide nettsteder ved hjelp av moderne programmeringsteknikker som bl.a. inkluderer MVC (model-view-controller). Silverstripe generer markup ved hjelp av et eget template språk basert på W3C HTML5 og har gode utvidelsesmuligheter med moduler, widgets, themes, kodetilpassing og ModelAdmin.

 Egenskaper 
Silverstripe CMS har bl.a. følgende egenskaper:

 «Out of the box»-template, støtter responsivt design (fungerer på smarttelefoner, nettbrett og PC-er.
 Applikasjonsgrensesnitt som lar seg utvide og tilpasse
 Redigering av rikt tekstformat basert på en modifisert versjon av TinyMCE
 Rask integrering av videoer og andre ressurser fra nettsteder som YouTube SlideShare etc. (bruker oEmbed)
 «Drag-and-drop» tre-basert navigasjonsstruktur
 Tilpasset markup og standard stiler (inkludert HTML5 og mobil support)
 Administrasjon av arbeidsflyt ved at man skiller mellom publisert innhold og utkast, revisjonskontroll av dokument og fnksjonalitet for tilbakerulling til tidligere versjoner og versjonssammenligning.
 Rollebasert og konfigurerbar modell for administrasjon av sikkerhet og tillatelser (brukere)
 Administrasjon av bilder og filer, mulighet for å endre størrelse på bilder, og "Drag&Drop" fra PC til opplasting
 Flere templater pr side
 Søkemotorvennlige URL-er, administrasjon av metadata, XML sitemap generering.
 Fulltekst søk og RSS feeds
 Optimalisering for tung lasting (full og delvis template caching)
 Språk/internasjonalisering: SilverStripe støtter flerspråklig innhold. UTF-8 og internasjonalisering av tegnsett støttes. CMSen er tilgjenelig på flere språk, inkludert norsk.
 Hierarkiske URL-er
 Kjører på mange plattformer: OS (Linux, Windows, Mac), Web-server: (Apache, IIS), Database: (MySql, PostgreSQL, Microsoft SQL Server støttes fullt ut; SQLLite og Oracle Database har begrenset støtte)

 Moduler, widgets og themes 
Moduler utvider SilverStripes kjernefunksjonalitet. Noen eksisterende moduler inkluderer: Blog, Avansert arbeidsflytadministrasjon, eCommerce, Forum, LDAP/OpenID autentisering.
SilverStripe Widgets er mini-biter med funksjonalitet som kan dras og slippes inn i SilverStripe moduler. Brukes spesielt mye i bloggmodulen. Eksempler er: Tag cloud, Flickr bilder, ord for dagen etc.
SilverStripe tilbyr også en rekke gratis themes skapt av community.
Moduler, widgets og themes er gratis tilgjenelig under BSD lisensen.

 Dokumentasjon 
Silverstripe er lansert under BSD lisensen og det er tilgjengelig dokumnetasjon for CMS brukere og utviklere. Instruksjonsvideo og ineraktiv demo av CMS er også tilgjengelig. Det er utgitt to tekniske referansebøker på engelsk og tysk.

 Historikk 
SilverStripes programvare er utviklet av Silverstripe Ltd som er et webutviklingsfirma som ble grunnlagt i 2000.
Forut for SilversStripe 2.x var CMSen kommersielt tilgjengelig under en properitær lisens. Utviklingen av SilverStripe 2.x startet sent i 2005 med en total overhaling for å utnytte fordelene til objektorientering og nye egenskaper i PHP5.
SilverStripe 2.0.0 ble lansert 3. februar 2007 som gratis og åpen kildekode programvare.SilverStripe 2.0.0 released - no more betas! , Besøkt 07.11.2013. 
SilverStripe ble i mars 2007 valgt til Google Summerschool of Code programmet Kiwi firm Silverstripe joins Google’s Summer of Code, Besøkt 07.11.2013 noe som resulterte i lansering av SilverStripe 2.2 SilverStripe 2.2 released! Redesigned interface and double the features... , Besøkt 07.11.2013
29. november 2007 annonserte SilverStripe at de ville delta i Google Highly Open Participation Contest Highschoolers! Add Google to your CV! , Besøkt 07.11.2013. Det førte til levering av themes, oversettelser og widgets som utvidet systemet.
Sent i 2008 delte SilverStripe opp nettstedet sitt i silverstripe.com, som er hjemmesiden for selskapet bak programvaren, og silverstripe.org som er hjemmesiden for programvaren og åpen kildekode-miljøet.New .org for developers! , Besøkt 07.11.2013
I mai 2009 utformet SilverStripe partneravtaler med andre webutviklingsfirma som skulle representere SilverStripe på utenlandske markeder.SilverStripe Website Technology Spreads with Launch of Global Partner Program! , Besøkt 07.11.2013
I februar 2010 hadde SilverStripe 250 000 nedlastninger siden første lansering.250,000 downloads , Besøkt 07.11.2013
I november 2010 skrev Microsoft i sin blogg at SilverStripe CMS ble verdens første åpen kildekode webapplikasjon som fikk statusen "Certified for Windows".Silverstripe Achieves Windows Server 2008 R2 Certification, Besøkt 07.11.2013
SilverStripe 3.0 CMS ble lansert i juni 2012. Den har signifikante endringer i API som bedrer usability og forenkler utvikling. For første gang ble SilverStripe rammeverk lansert som et eget, alenestående rammeverk.SilverStripe CMS and Framework 3 is stable and ready to download , Besøkt 07.11.2013

 Leverandører i Norge 
Følgende firma er leverandører av CMS løsning basert på Silverstripe rammeverk i Norge: W3Spor, Metronet og Kamikaze.Silverstripe Developer Network Norway, Besøkt 07.11.2013

 Referanser 

 Eksterne lenker 

 W3Spor
 Metronet
 Kamikaze 

Kategori:Fri programvare